CELEX: 62021TN0138
Language: et
Date: 2021-03-04 00:00:00
Title: Kohtuasi T-138/21: 4. märtsil 2021 esitatud hagi – Virbac versus komisjon

31.5.2021   
            
            
               ET
            
            
               Euroopa Liidu Teataja
            
            
               C 206/28
            
         
      4. märtsil 2021 esitatud hagi – Virbac versus komisjon
      (Kohtuasi T-138/21)
      (2021/C 206/36)
      Kohtumenetluse keel: prantsuse
      
         Pooled
      
      
         Hageja: Virbac (Carros, Prantsusmaa) (esindajad: advokaadid M. Thill-Tayara, S. Pelé ja L. Bary)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 10. novembri 2020. aasta rakendusotsus C(2020) 7930 final, millega anti müügiluba veterinaarias kasutatavale ravimile „Librela – bedinvetmab“ ja mis avaldati 30. detsembri 2020. aasta Euroopa Liidu Teatajas (ELT, C 453, 30.12.2020, lk 1), kuna selle vastuvõtmisel rikuti Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet, artiklit 37;
               
            
                  —
               
               
                  tühistada komisjoni 10. novembri 2020. aasta rakendusotsus C(2020) 7930 final, millega anti müügiluba veterinaarias kasutatavale ravimile „Librela – bedinvetmab“ ja mis avaldati 30. detsembri 2020. aasta Euroopa Liidu Teatajas (ELT, C 453, 30.12.2020, lk 1), kuna selle vastuvõtmisel rikuti Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet, artiklit 31;
               
            
                  —
               
               
                  tühistada komisjoni 10. novembri 2020. aasta rakendusotsus C(2020) 7930 final, millega anti müügiluba veterinaarias kasutatavale ravimile „Librela – bedinvetmab“ ja mis avaldati 30. detsembri 2020. aasta Euroopa Liidu Teatajas (ELT, C 453, 30.12.2020, lk 1), kuna selle tagajärjel rikutakse ELTL artiklit 102 ja tekib vastuolu soovitava toime, seaduslikkuse ja hea halduse põhimõtetega, mida komisjon on kohustatud järgima;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  —
               
               
                  Esimese väite kohaselt on rikutud Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT 2004, L 136, lk 1; ELT eriväljaanne 13/34, lk 229), artiklit 37, sest vaidlustatud otsus lubab Librela® Euroopa turule viia, kuigi selle toote ohutus ja tõhusus ei ole otsuse teksti arvestades kohaselt ja piisavalt tõendatud.
               
            
                  —
               
               
                  Teise väite kohaselt on rikutud eespool viidatud määruse (EÜ) nr 726/2004 artiklit 31, sest vaidlustatud otsuses rikuti ravimi omaduste kokkuvõtte koostamise nõudeid, mis oleksid pidanud viima komisjoni järelduseni, et Librela® suhtes esitatud spetsiaalne hoiatus ravimivastaste antikehade mõju kohta on liiga üldine ja ebatäpne.
               
            
                  —
               
               
                  Kolmanda väite kohaselt on rikutud ELTL artikli 102 soovitavat toimet, seaduslikkuse ja hea halduse põhimõtet, kuna vaidlustatud otsus on kontserni Zoetis turgu valitseva seisundi kuritarvitamise väljendus, sest tootega Librela® konkureeriva toote – mille litsentsiaat on hageja – väljaarendamisest loobutakse.